**211011**

**Кек сақтау туралы**

**екіншісі**

***«Жазалау — Менің ісім, тиісті жазаларын тартқызамын~Өзім!» дегеннің Кім екенін білеміз ғой. «Жаратқан Ие сотта тергейді өз халқын» деп те (Тауратта) жазылған.***

***(Еврейлерге хат 10:30)***

Кейбіреулер «кек алудың тәтті дәмі» деп атайды, бірақ іс жүзінде кек алудың ешқандай тәтті дәмі жоқ. Мен, жек көрудің ауыртпалығымен жылдар бойы өмір сүріп жатқан адамдарды білемін, олар өз уақытын тек кек алумен өткізеді. Бір таңқаларлығы, мәсіхшілер де жауларынан кек алуға бейім.

Сізді ренжіткен адамға жеккөрушілік пен өшпенділікті сақтау - табиғи нәрсе; ал оларды кешіру - табиғаттан тыс нәрсе секілді. Жаңа өсиетте Құдай: «Сүйікті бауырластарым, кек алмаңдар, соны Құдайдың қаһарына қалдырыңдар! Тауратта мынадай сөздер жазылған ғой: Жазалау — Менің ісім, тиісті жазаларын тартқызамын Өзім! — дейді Иеміз.» (Римдіктерге 12:19). Мәсіх айқышқа шегеленгенде, жауларынан кек алудың орнына: «Әке, оларды кешіре гөр! Олар не істеп жатқандарын түсінбейді» - деді. (Лұқа 23:34).

Егер тарихта бір ер адам кек алуға құқылы болса, бұл әкесінің махаббатына қызғаныштан бауырлары оны құлдыққа сатып жіберген Жүсіп болар еді. Бірақ ол кек алудың орнына, көмек сұрап келген ағаларына батасын берді. Бұл туралы Ескі өсиеттің Жаратылыстың басталуы 37-ден 50 -ге дейін оқуға болады. Жүсіп кек алу жолынан бас тартуының себебін былай түсіндірді: «Сендер маған жамандық ойладыңдар, бірақ Құдай мұның бәрін жақсылыққа соқсын деп, осы арқылы көп адамдарды аштан өлуден аман сақтап қалуға ниет етті. Ол солай болды да.» (Жаратылыс. Б. 50:20).

Кек алу неліктен өте жаман нәрсе? Біріншіден, Құдай біздің сәтсіздіктеріміз бен әлсіздіктеріміз үшін кек алуға құқығымыз жоқ дейді. Ол бәрін біздің көмегімізсіз шешеді. Екіншіден, бұл сіздің рухани өсуіңізді тежейді. Үшіншіден, бұл нәрсе сіздің тәніңізді уландырады. Егер сіз кек алуға тырысатын болсаңыз, сіз нағыз жеңілген адамға айналасыз. Осы туралы жақсылап ойланып көріңіз.